‘હું શું બોલું આમાં ? હવે આવી તૈયારી તો જો તારે રાખવી જ પડશે. અમે તો પહેલેથી જ કહ્યું હતું ને ? શું ખબર એમના બોલવામાં સત્ય પણ હોઈ શકેને !!’ આવાચક થઈ ગઈ નિશા…. આગળ કશું બોલવા માટે શબ્દ જ ના મળ્યા. આજે માલતીમાસીને મળવા એ અને મમ્મી એમના ઘરે ગયાં ત્યારે નિશાની નાનકડી દોઢ વર્ષની પરી રિયાએ ખુબજ ધમાચકડી મચાવી. એટલું જ નહીં, જાતે જઈને ફ્રિજમાંથી સ્ટ્રોબેરી કાઢીને પણ ખાઈ લીધી. સામાન્ય રીતે આવી બાબતોથી છોકરું ‘સ્માર્ટ’ માં ખપતું હોય છે પણ ત્યાં નિશાને જુદા જ અનુભવ થયા.